Pasvalio miesto stadionas

Pasvalio miesto stadionas – įvairios paskirties stadionas su futbolo aikšte Pasvalio mieste, į pietvakarius nuo miesto centro, Lėvens upės vingyje. Stadionas įrengtas Pasvalio kultūros ir poilsio parke, į pietus nuo stadiono yra Pasvalio kempingas. Stadionas priklauso Pasvalio sporto mokyklai.

Istorija 

Stadionas pastatytas sovietmečiu. Po rekonstrukcijos, 1987 m. jame buvo žaidžiamos Tiesos taurės futbolo turnyro finalinės rungtynės. Iki 1998 m. stadionas priklausė „Žalgirio“ sporto draugijai, kol jį už 50 tūkst. litų nupirko Pasvalio rajono savivaldybė ir vėliau perdavė Pasvalio sporto mokyklai.

Šaltiniai

Nuorodos 
 Sąrašas:Lietuvos futbolo stadionai
 Pasvalio stadionas (futbolinis.lt)

Pasvalys
Lietuvos futbolo stadionai